2. pielikums

**LĪGUMS Nr. RITA-24-\_\_\_\_\_\_\_\_-lī**

**Jaunuzņēmumu mājas atbalsta programma**

Rīgā, 2024. gada \_\_\_\_\_\_\_\_\_\_\_\_\_\_

Rīgas valstspilsētas pašvaldības aģentūra “Rīgas investīciju un tūrisma aģentūra”, adrese: Rātslaukums 1, Rīga, LV-1539, kura darbojas atbilstoši “Rīgas investīciju un tūrisma aģentūras nolikumam” (turpmāk – Aģentūra), tās direktora Freda Bikova personā, no vienas puses, un

\_\_\_\_\_\_\_\_\_\_\_\_\_\_\_\_ “\_\_\_\_\_\_\_\_\_\_\_\_\_”, reģistrācijas numurs \_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kuras vārdā saskaņā ar \_\_\_\_\_\_\_\_\_\_\_\_\_rīkojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk – “Saņēmējs”, no otras puses,

bet turpmāk abi kopā un katrs atsevišķi – “Līdzēji”, pamatojoties uz “Jaunuzņēmumu mājas atbalsta programma”konkursa (turpmāk – Konkurss) rezultātiem, Konkursa komisijas lēmumu un saskaņā ar Konkursa nolikumu un saistošajiem noteikumiem \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Saistošie noteikumi), noslēdz šādu līgumu (turpmāk – “Līgums”):

1. **Līguma priekšmets**
   1. Aģentūra piešķir un izmaksā, bet Saņēmējs saņem Konkursa ietvaros piešķirto līdzfinansējumu (turpmāk tekstā – Līdzfinansējums) Saņēmēja 2024. gada \_\_\_\_\_\_\_\_\_\_\_\_ Konkursam iesniegtajā pieteikumā Nr. \_\_\_\_\_\_\_\_\_ (turpmāk – Pieteikums) norādīto atbalstāmo pasākumu īstenošanai.
   2. Līdzfinansējums izlietojams tikai un vienīgi atbalstāmo pasākumu attiecināmo izmaksu segšanai atbilstoši Saistošo noteikumu, Konkursa nolikuma un Līguma prasībām.
   3. Aģentūra deleģē Saņēmējam tiesības piešķirt *de minimis* atbalstu jaunuzņēmumiem saskaņā ar Saistošo noteikumu, Nolikuma un Līguma nosacījumiem.
2. **Līdzfinansējuma apmērs un izmaksas kārtība**
   1. Līdzfinansējuma apmērs ir līdz EUR \_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *euro*, \_\_\_\_\_ centi) atbilstoši lēmumam, ko ir pieņēmusi Saistošajos noteikumos un Konkursa nolikumā noteiktajā kārtībā izveidotā komisija (turpmāk – Komisija).
   2. Aģentūra izmaksā Saņēmējam Līdzfinansējumu pa daļām vienu reizi ceturksnī, nepārsniedzot Komisijas lēmumā noteikto un Aģentūras budžetā paredzēto līdzekļu apmēru.
   3. Pirmo Līdzfinansējuma daļu Aģentūra izmaksā Saņēmējam 10 (desmit) dienu laikā pēc Līguma parakstīšanas un elektroniskā rēķina saņemšanas portālā www.eriga.lv atbilstoši Komisijas apstiprinātajam apmēram, ņemot vērā Saņēmēja dalībai Konkursā iesniegtajā pieteikumā norādīto informāciju par jaunuzņēmumu mājā īstenojamajiem atbalstāmajiem pasākumiem un to attiecināmajām izmaksām pirmajam ceturksnim pēc Līguma noslēgšanas.
   4. Katru nākamo Līdzfinansējuma daļu Aģentūra izmaksā Saņēmējam atbilstoši Komisijas apstiprinātajam apmēram par atbalstāmajiem pasākumiem un to attiecināmajām izmaksām nākamajam ceturksnim 10 (desmit) dienu laikā pēc Saņēmēja atskaites par iepriekšējo ceturksni un pieteikuma nākamajam ceturksnim apstiprināšanas un elektroniskā rēķina saņemšanas portālā [www.eriga.lv](http://www.eriga.lv).
   5. Saņēmējs iesniedz atskaites par iepriekšējo ceturksni un pieteikumus līdzfinansējumam nākamajam ceturksnim līdz *datums/mēnesis*, *datums/mēnesis*, *datums/mēnesis* un *datums/mēnesis* atbilstoši formai, kas pievienota Līguma Pielikumā Nr. 3.
   6. Aģentūra izvērtē atskaites un pieteikumus 15 darba dienu laikā no to saņemšanas dienas. Lēmuma pieņemšanai par atskaišu un pieteikumu apstiprināšanu Aģentūra ir tiesīga pieprasīt informāciju un atzinumus no jaunuzņēmumus pārstāvošajām organizācijām, attiecīgi pagarinot atskaišu un pieteikumu izskatīšanas termiņu.
   7. Gadījumā, ja Aģentūra vai Rīgas valstspilsētas pašvaldība ir veikusi visas nepieciešamās dokumentu un lietu faktiskā stāvokļa pārbaudes un ir konstatējusi neatbilstības Līguma, Saistošo noteikumu, Konkursa nolikuma vai citu normatīvo aktu nosacījumiem, Aģentūrai ir tiesības neizmaksāt Līdzfinansējumu vai izmaksāt to tikai daļēji.
   8. Aģentūrai ir tiesības pieprasīt Saņēmējam atmaksāt Līdzfinansējumu pilnā apmērā vai daļēji, ja tas saņemts vai izmantots, pārkāpjot Līguma, Saistošo noteikumu, Konkursa nolikuma vai normatīvo aktu nosacījumus.
   9. Līdzfinansējums Saņēmējam tiek piešķirts kā *de minimis* atbalsts, ievērojot Nolikuma 16.punktā noteikto. Par *de minimis* atbalsta piešķiršanas brīdi ir uzskatāma Līguma noslēgšanas diena. Saņēmējs piešķir *de minimis* atbalstu gala labuma saņēmējiem – jaunuzņēmumiem. Par *de minimis* atbalsta piešķiršanas brīdi gala labuma saņēmējam – jaunuzņēmumam, ir uzskatāma attiecīga līguma starp jaunuzņēmumu mājas operatoru un jaunuzņēmumu noslēgšanas diena.
   10. Aģentūra uzglabā informāciju par sniegto de minimis atbalstu 10 gadus no dienas, kad šīs atbalsta programmas ietvaros piešķirts pēdējais atbalsts, savukārt, Saņēmējs – 10 gadus no konkrētā atbalsta piešķiršanas dienas.

1. **Rēķina formāts un iesniegšanas kārtība**
   1. Saņēmējs sagatavo grāmatvedības attaisnojuma dokumentus elektroniskā formātā (turpmāk – elektronisks rēķins) atbilstoši Rīgas pilsētas pašvaldības portālā [www.eriga.lv](http://www.eriga.lv), sadaļā “Rēķinu iesniegšana” norādītajai informācijai par elektroniskā rēķina formātu.
   2. Elektroniskos rēķinus apmaksai Saņēmējs iesniedz Aģentūrai, izmantojot manuālu rēķina informācijas ievades Web formu  portālā <http://www.eriga.lv>, sadaļā “Rēķinu iesniegšana”. Sagatavojot rēķinu, obligāti jānorāda identifikators (tiks aizpildīts atbilstoši Rīgas domes Finanšu departamenta iesūtītai informācijai).
   3. Līgumā noteiktā kārtībā iesniegts elektronisks rēķins nodrošina Līdzējiem elektroniskā rēķina izcelsmes autentiskumu un satura integritāti.
   4. Līdzēji vienojas, ka elektroniskā rēķina apmaksas termiņu skaita no dienas, kad Saņēmējs atbilstoši Rīgas pilsētas pašvaldības portālā [www.eriga.lv](http://www.eriga.lv), sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Aģentūrai elektronisku rēķinu, ar nosacījumu, ka Saņēmējs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Aģentūra to ir pieņēmusi apmaksai.
   5. Saņēmējam ir pienākums pašvaldības portālā [www.eriga.lv](http://www.eriga.lv) sekot līdzi iesniegtā elektroniskā rēķina apstrādes statusam.
   6. Ja Saņēmējs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Aģentūra šādu rēķinu apmaksai nepieņem un neakceptē. Saņēmējam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Saņēmējs ir iesniedzis atkārtoto elektronisko rēķinu.
2. **Aģentūras tiesības un pienākumi**
   1. Aģentūrai ir tiesības:
      1. pieprasīt un saņemt no Saņēmēja visu informāciju par Saņēmēja no Līguma izrietošo saistību izpildes gaitu.
      2. veikt pārbaudes atbalstāmā pasākuma norises vietā, lai pārliecinātos ka Saņēmējs ievēro Līguma un saistošo normatīvo aktu prasības;
      3. pieprasīt un saņemt Līdzfinansējuma atmaksu no Saņēmēja gadījumā, ja Aģentūrai rodas šaubas par Līguma nosacījumu ievērošanu;
      4. pieprasīt, saņemt un izmantot informāciju par Līdzfinansējumu publicitātes nolūkos bez saskaņošanas ar Saņēmēju.
   2. Aģentūrai ir pienākums:
      1. veikt Līdzfinansējuma maksājumus Saņēmējam saskaņā ar Līgumā noteikto kārtību;
      2. izskatīt atskaites un pieteikumus 15 darba dienu laikā no to saņemšanas dienas Aģentūrā;
      3. izskatīt citus Saņēmēja iesniegumus par Līgumā paredzēto aktivitāšu īstenošanu 30 (trīsdesmit) dienu laikā no to saņemšanas Aģentūrā.
3. **Saņēmēja tiesības un pienākumi**
   1. Saņēmējam ir tiesības saņemt Līdzfinansējuma maksājumus no Aģentūras saskaņā ar Līguma nosacījumiem.
   2. Saņēmējam ir pienākums:
      1. uzsākt jaunuzņēmumu mājas darbību ne vēlāk kā laikā pēc Līguma noslēgšanas un nodrošināt tās darbību vismaz gadus pēc Līguma noslēgšanas;
      2. īstenot visas pieteikumā Konkursam un kārtējā pieteikumā par nākamo ceturksni norādītās aktivitātes pieteikumos norādītajos termiņos;
      3. administrēt un organizēt jaunuzņēmumu mājas darbību, sniegt jaunuzņēmumiem nepieciešamo atbalstu un atbalstu inovatīvu un mērogojamu produktu izstrādei;
      4. ar saviem spēkiem un līdzekļiem izpildīt visas saistības, ko tas ir uzņēmies pret trešajām personām, īstenojot šī Līguma ietvaros atbalstāmos pasākumus, kā arī atbildēt par visām un jebkādām šādu trešo personu pretenzijām un prasījumiem;
      5. Līguma pirmstermiņa izbeigšanas gadījumā – Aģentūras norādītajā termiņā, iesniegt Aģentūrā Līguma izpildes gala atskaiti;
      6. ne vēlāk kā līdz katra perioda beigām (pirmā perioda atskaite: \_\_\_\_\_\_*datums/mēnesis*; otrā perioda atskaite: \_\_\_\_\_\_\_*datums/mēnesis*; trešā perioda un Līguma izpildes gala atskaite: \_\_\_\_\_\_\_*datums/mēnesis*) iesniegt Aģentūrā atskaiti par konkrētajā periodā Saņēmēja realizētajām aktivitātēm un sasniegtajiem iznākuma rādītājiem atbilstoši 2024. gada 3. jūlija RD saistošo noteikumu Nr. RD-24-291-sn “Par Rīgas valstspilsētas pašvaldības uzņēmējdarbības atbalsta programmu “Jaunuzņēmumu māju atbalsta programma”” 4.; 6.; 7. un 9. punktiem;
      7. pēc iespējas īsākā termiņā no Aģentūras pieprasījuma saņemšanas, bet ne vēlāk kā 10 (desmit) darba dienu laikā sniegt Aģentūrai visu informāciju, ko tā ir pieprasījusi;
      8. uzglabāt informāciju par piešķirto *de minimis* atbalstu 10 gadus no konkrētā atbalsta piešķiršanas dienas.
   3. Saņēmējs izvēlas jaunuzņēmumus, kuri darbojas jaunuzņēmumu mājā un uzņemas atbildību par Līdzfinansējuma izmantošanu atbilstoši normatīvajiem aktiem kā atbalsta saņēmējs un sniedzējs un apņemas kontrolēt jaunuzņēmumu mājai piesaistīto jaunuzņēmumu saņemtā *de minimis* atbalsta izlietojumu un uzskaiti *de minimis* atbalsta uzskaites sistēmā, kā arī uzņemas atbildību un apņemas piešķirt līdzfinansējumu jaunuzņēmumiem saskaņā ar Saistošajiem noteikumiem un Nolikumu.
   4. Saņēmējam ir zināms, ka nosacījumi, kas Saņēmējam un jaunuzņēmumiem ir jāievēro, piešķirot un saņemot *de minimis* atbalstu jaunuzņēmumiem, ir noteikti Saistošajos noteikumos un “Jaunuzņēmumu māju atbalsta programma" nolikumā. Saņēmējs pārbauda jaunuzņēmumu tiesības saņemt *de minimis* atbalstu saskaņā ar programmas “Jaunuzņēmumu māju atbalsta programma" noteikumiem un citiem normatīvajiem aktiem.
   5. Saņēmējs un gala labuma saņēmēji ir tiesīgi “Jaunuzņēmumu māju atbalsta programma” ietvaros piešķirto *de minimis* atbalstu kumulēt ar citu *de minimis* atbalstu, tai skaitā attiecībā uz vienām un tām pašām attiecināmajām izmaksām, līdz Regulas 3.panta 2.punktā noteiktajam attiecīgajam robežlielumam, kā arī ir tiesīgi kumulēt ar citu komercdarbības atbalstu, tai skaitā attiecībā uz vienām un tām pašām attiecināmajām izmaksām, ja netiek pārsniegta attiecīgā maksimālā atbalsta intensitāte vai atbalsta summa, kāda noteikta komercdarbības atbalsta programmā vai Eiropas Komisijas lēmumā. *De minimis* atbalstu ar citu *de minimis* atbalstu par vienām un tām pašām izmaksām var apvienot, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100%.
   6. Ja par vienām un tām pašām attiecināmajām izmaksām tiek piešķirts atbalsts vairāku komercdarbības atbalsta programmu ietvaros, Saņēmējs vai gala labuma saņēmējs – jaunuzņēmums, iesniedz informāciju attiecīgi Aģentūrai vai Saņēmējam par plānoto un piešķirto atbalstu, tai skaitā par tām pašām attiecināmajām izmaksām, norādot atbalsta piešķiršanas datumu (tai skaitā plānoto atbalsta piešķiršanas datumu), atbalsta intensitāti, atbalsta sniedzēju, atbalsta pasākumu vai investīciju un plānoto vai piešķirto atbalsta summu.
   7. *Aģentūra un Saņēmējs de minimis* atbalstu piešķir, ievērojot Regulas 1.panta 1.punktā minētos nozaru un darbību ierobežojumus. Ja Saņēmējs vai gala labuma saņēmējs – jaunuzņēmums darbojas arī nozarēs, kas minētas Regulas 1.panta 1.punkta "a", "b","c" vai “d” apakšpunktā, tas nodrošina šo nozaru darbību vai uzskaites nodalīšanu no tām darbībām, kurām piešķirts *de minimis* atbalsts, nodrošinot, ka darbības minētajās nozarēs negūst labumu no piešķirtā atbalsta saskaņā ar Regulas 1.panta 2.punktu.
   8. Ja tiek pārkāpti Regulas nosacījumi, Saņēmējam ir pienākums atmaksāt Aģentūrai saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
   9. Saņēmējam ir pienākums atmaksāt līdzfinansējumu, kuru tas nav izmantojis atbalstīto aktivitāšu izmaksu segšanai 10 darba dienu laikā pēc attiecīga Aģentūras pieprasījuma.
4. **Līguma termiņš un Līguma izbeigšana**
   1. Līgums ir noslēgts uz 36 mēnešu termiņu un tas ir spēkā līdz no Līguma izrietošo saistību pilnīgai izpildei.
   2. Aģentūra ir tiesīga vienpusēji izbeigt Līgumu pirms termiņa, rakstiski brīdinot Saņēmēju, ja Saņēmējs nenovērš pārkāpumus brīdinājumā norādītajā termiņā sekojošos gadījumos:
      1. Saņēmējs neveic atbalstāmos pasākumus vai tā īstenotie atbalstāmie pasākumi nenodrošina pietiekošu atbalstu jaunuzņēmumu izaugsmei un inovatīvo produktu izstrādei;
      2. jaunuzņēmumu mājas darbība netiek uzsākta vai netiek nodrošināta saskaņā ar Saņēmēja konkursam iesniegto Pieteikumu, Līgumu vai kārtējiem ceturkšņa pieteikumiem;
      3. Saņēmējs nav izpildījis Līguma saistības noteiktajā laikā un apjomā vai noteiktajā termiņā nav iesniedzis Aģentūrai atskaites vai citus pieprasītos dokumentus un informāciju;
      4. Saņēmējs neatbilst administratīvajiem kritērijiem, kas noteikti Konkursa nolikumā.
   3. Aģentūra ir tiesīga vienpusēji izbeigt Līgumu ar rakstisku paziņojumu Saņēmējam desmit darba dienas iepriekš, ja ir pasludināts Saņēmēja maksātnespējas process vai iestājas citi apstākļi, kas liedz vai liegs Saņēmējam turpināt Līguma izpildi saskaņā ar Saistošo noteikumu, Konkursa nolikuma vai Līguma nosacījumiem, vai Saņēmējs ir sniedzis nepatiesas vai nepilnīgas ziņas vai apliecinājumus.
   4. Aģentūra ir tiesīga nekavējoties vienpusēji izbeigt Līgumu, ja Aģentūrai budžetā nav noteikts vai faktiski nav pieejams finansējums Līdzfinansējuma izmaksai.
5. **Nepārvarama vara**
   1. Līdzēji ir atbrīvoti no atbildības par savu saistību nepildīšanu, ja šāda neizpilde ir notikusi nepārvaramas varas (force majeure) iestāšanās rezultātā. Par minētajiem apstākļiem uzskatāmi: ugunsgrēki, dabas stihijas, jebkura rakstura karadarbība vai tās draudi, streiki, blokādes, kas būtiski izmaina Līdzēju saimnieciskās darbības nosacījumus, tā ka tālāka darbība kļūst neiespējama, vai nes tikai zaudējumus.
   2. Līgumsaistību neizpildīšana ir attaisnojama, ja attiecīgais Līdzējs pierāda, ka neizpildīšanas cēlonis ir bijis Līguma 7.1.punktā minētais šķērslis, kuru tas nevarēja kontrolēt, un nevarēja saprātīgi sagaidīt, lai Līdzējs paredzētu šķēršļa rašanos Līguma noslēgšanas brīdī vai izvairītos no šķēršļa, vai pārvarētu tā sekas. Ja šķērslis ir īslaicīgs, saistību neizpildīšana ir attaisnota tikai uz saprātīgu laiku, kas noteikts, ņemot vērā šķēršļa ietekmi uz Līguma izpildīšanu.
   3. Līdzējs, kas nokļuvis nepārvaramas varas apstākļos, nekavējoties rakstveidā informē par to otru Līdzēju.
   4. Ja nepārvaramas varas apstākļi turpinās ilgāk kā trīs mēnešus, katrs Līdzējs ir tiesīgs atkāpties no Līguma, informējot par to otru Līdzēju.
6. **Personas datu apstrādes nosacījumi**
   1. Līdzējiem ir tiesības apstrādāt no otra Līdzēja iegūtos fizisko personu datus tikai ar mērķi noslēgt Līgumu un nodrošināt Līgumā noteikto saistību izpildi, ievērojot tiesību aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016. gada 27. aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti.
   2. Līdzējs, kurš nodod otram Līdzējam fizisko personu datus apstrādei, atbild par piekrišanu iegūšanu no attiecīgajiem datu subjektiem.
   3. Līdzēji apņemas nodrošināt spēkā esošajiem tiesību aktiem atbilstošu aizsardzības līmeni personas datiem. Līdzēji apņemas nenodot tālāk trešajām personām Līguma izpildes gaitā iegūtos personas datus, izņemot Līguma un normatīvo aktu izpildei nepieciešamā apjomā. Ja saskaņā ar spēkā esošajiem tiesību aktiem Līdzējiem var rasties šāds pienākums, tie pirms personas datu nodošanas informē par to otru Līdzēju.
   4. Saņēmējs pirms personas datu apstrādes un nodošanas Aģentūrai apņemas saņemt rakstisku piekrišanu no visām personām, kuru dati šī Līguma izpildes ietvaros tiek apstrādāti un nodoti Aģentūrai.
   5. Apstrādājot personas datus, Līdzēji nodrošina:
      1. pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai (tajā skaitā pie personas datiem);
      2. to, ka informācijas nesējus, kuros ir personas dati, apstrādā tām pilnvarotas personas;
      3. to, ka personas datu apstrādē izmantotos resursus pārvieto tam pilnvarotas personas.
   6. Līdzēji apliecina, ka:
      1. nevāks, neizmantos un neizpaudīs personas datus, ja vien to neparedz normatīvie akti vai tas nav nepieciešams normatīvajos aktos paredzētu tiesību, interešu aizsardzībai;
      2. apstrādās personas datus atbilstoši no Līguma izrietošajam personas datu apstrādes mērķim;
      3. veicot datu apstrādi, nodrošinās atbilstīgus tehniskus un organizatoriskus pasākumus, lai nodrošinātu datu aizsardzību;
      4. nodrošinās, ka personas, kuras ir pilnvarotas apstrādāt datus, ir apņēmušās ievērot konfidencialitāti;
      5. nodrošinās datu nepieejamību trešajām personām un nekavējoši informēs otru Līdzēju par gadījumiem, kad nepilnvarotām vai trešajām personām radās pieeja personas datiem;
      6. dzēsīs personu datus, tiklīdz būs zudis to apstrādes tiesiskais pamatojums vai tiks saņemts attiecīgs datu subjekta pieprasījums.
7. **Citi noteikumi**
   1. Līgums stājas spēkā dienā, kad Līdzēji to ir parakstījuši.
   2. Jautājumos, kas nav atrunāti šajā Līgumā, Līdzējiem ir jāvadās no Saistošo noteikumu, Konkursa nolikuma vai citu normatīvo aktu nosacījumiem.
   3. Līgumu var papildināt, grozīt vai izbeigt, Līdzējiem savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamu sastāvdaļu.
   4. Līgumam ir piemērojami Latvijas Republikas normatīvie akti.
   5. Līdzēji noslēdz Līgumu labā ticībā un jebkādus strīdus, kas rodas Līguma sakarā, Līdzēji risina pārrunu ceļā.
   6. Jebkurš strīds, domstarpība vai prasība, kas izriet no šī Līguma, kas skar to vai tā pārkāpšanu, izbeigšanu vai spēkā neesamību, ko Līdzēji nevar atrisināt pārrunu ceļā 30 (trīsdesmit) kalendāro dienu laikā, tiks galīgi izšķirts tiesā saskaņā ar Latvijas Republikas normatīvajiem aktiem.
   7. Visi Aģentūrai adresētie dokumenti jāiesniedz Aģentūrā elektroniskā veidā, nosūtot tos uz e-pastu [invest@riga.lv](mailto:invest@riga.lv). Pielikumam (visiem failiem, ja tie ir vairāki) jābūt parakstītiem ar drošu elektronisko parakstu.
   8. Atbildīgās kontaktpersonas par šī Līguma izpildi:
      1. no Aģentūras puses – Mārtiņš Pakalniņš, tālr.: +371 27897357, e-pasta adrese: [martins.pakalnins@riga.lv](mailto:invest@riga.lv);
      2. no Saņēmēja puses – \_\_\_\_\_\_\_\_, tālr.: \_\_\_\_\_\_\_\_, e-pasta adrese: \_\_\_\_\_\_\_\_;
   9. Līdzēji savlaicīgi un rakstveidā paziņo viens otram par rekvizītu un kontaktinformācijas maiņu.
   10. Šī Līguma sadaļu nosaukumi ir domāti tikai ērtībai, bet ne Līguma satura tulkošanai.
   11. Ja kāds no šī Līguma nosacījumiem zaudē spēku, tas nekādi neietekmē pārējo šī Līguma noteikumu spēkā esamību.
   12. Līgums sastādīts latviešu valodā uz \_\_\_\_\_ (\_\_\_\_\_) lapām un parakstīts elektroniski.
   13. Līgumam ir divi pielikumi: Saņēmēja pieteikums konkursam (Pielikums Nr.1), atskaite par periodu, nākošā perioda aktivitāšu plāns un līdzfinansējuma pieprasījums (Pielikums Nr.2) .
8. **Līdzēju rekvizīti**

|  |  |
| --- | --- |
| **Aģentūra** | **Saņēmējs** |
|  |  |
| Rīgas valstspilsēas pašvaldības aģentūra  “Rīgas investīciju un tūrisma aģentūra” | SIA „\_\_\_\_\_\_\_\_” |
| Rātslaukums 1, Rīga  LV-1050, Latvija | Adrese: \_\_\_\_\_\_\_\_ |
| Norēķinu rekvizīti:  Reģistrācijas numurs: 40900035739  Banka:  AS “­­­­­­­­­­­­­­­­­­\_\_\_\_\_\_\_\_\_\_\_”  Kods: \_\_\_\_\_\_\_\_\_\_\_\_\_  Konts: \_\_\_\_\_\_\_\_\_\_\_\_\_\_\_\_\_ | Norēķinu rekvizīti:  Reģistrācijas numurs:  Banka:  AS „\_\_\_\_\_\_\_\_”  Kods:\_\_\_\_\_\_\_\_  Konts: \_\_\_\_\_\_\_\_ |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| F.Bikovs | v., uzv. |